Szent Száva-napi irodalmi pályázat

A szerb nyelv és irodalom szakos tanárok munkaközössége Szent Száva ünnepének alkalmából irodalmi pályázatot hirdet. A járványhelyzet miatt idén a diákok elektronikus formában küldhetik el munkáikat a következő e-mail-címre: profesorka.laura@gmail.com

A pályázat mindhárom tanítási nyelven tanuló diákok számára nyitott. Az e-mailnek tartalmaznia kell a következő információkat: vezetéknév, utónév, osztály.

Beküldési határidő: január 20.

Az alábbi témákra várjuk a munkákat:

1. Bizánci kék, a szerb freskófestészet égi fénye
2. Pál pátriárka szavai szerint a Szent Száva templomot egészen addig kell építeni, amíg létezik a szerbség, ez ugyanis mindkét világ temploma, a bölcsesség és a megvilágosodás szelleme lakozik benne.
3. Dositej, Vuk, Njegoš, Tesla, Nikolaj Velimirović püspök – nagyok a Szent Száva-i úton
4. Te, aki megáldottad és megkoronáztad az első szerb királyokat Žičában, és aki keresztény alapokra építetted a szerb királyságot, bölcs Száva, kérj megbocsátást és irgalmat néped számára, imádkozzanak, tartsanak össze és sokasodjanak. (Nikolaj püspök Szent Szávához írt levelében)
5. Szent Száva mint Njegoš "örök fáklyája az örök sötétségben, amely el nem ég, és amelynek fénye nem halványul”
6. Levél Szent Szávához
7. Az erény hirdetése és ünneplése – az első szerb szentről és tanítóról szóló nép- és műköltészeti alkotások
8. Halálos ágyán, egy havas reggelen, távol egész életétől. Száva nyugodtan és boldogan lehelte ki lelkét. Lehetetlen megrendültség nélkül olvasni az életrajzírót, aki bánatosan jegyzi fel: „mint akihez egykori kedves játszótársai érkeztek, Sava lelke eltelt boldogsággal, arcának ragyogása kimondatlanul megmutatkozott”. (M. Crnjanski Szent Száva című könyvéből)